Kommunale boliger har forfalt. Samtidig har Oslo kommune tatt ut utbytte fra selskapet som drifter dem.

Nesten 1,9 milliarder kroner er tatt ut i utbytte fra Boligbygg siden 2012. De kommunale boligene i Oslo har et vedlikeholdsetterslep på 3,3 milliarder kroner. Det vil ta 14 år å hente det inn igjen.

26. sep. 2017 19:15 Sist oppdatert 27. september 2017

I en leilighet på Vålerenga står Trond Evensen fra Boligbygg. I midten av oktober skal noen flytte inn i den kommunale leiligheten for ungdom.

Innen den tid skal Evensen blant annet sørge for at det ikke lenger er noen lekkasje fra det 30 år gamle badet, som er i ferd med å totalrenoveres. El-anlegget er byttet ut, og et nytt kjøkken skal på plass.